b'\n_START_ARTICLE_\nMedalja Manevrske strukture narodne za\xc5\xa1\xc4\x8dite\n_START_PARAGRAPH_\nMedalja Manevrske strukture narodne za\xc5\xa1\xc4\x8dite je visoko voja\xc5\xa1ko odlikovanje, ki ga je ustanovil takratni predsednik Predsedstva Slovenije Milan Ku\xc4\x8dan za najzaslu\xc5\xbenej\xc5\xa1e in najodgovornej\xc5\xa1e organizatorje Manevrske strukture narodne za\xc5\xa1\xc4\x8dite leta 1990. Odlikovanje je opredeljeno v Pravilniku o priznanjih Ministrstva za obrambo.\n_START_SECTION_\nOpis\n_START_PARAGRAPH_\nMedalja je okrogle oblike, na njej je upodobljen par rok, ki stremita k \xc5\xbeare\xc4\x8demu Soncu. Vse obkro\xc5\xbea venec lipovih listov. Na zadnji strani je vgravirano ime in priimek nosilca ter leto podelitve. Medalja je izdelana iz srebra in pozla\xc4\x8dena ter visi na trakcu belo-modro-rde\xc4\x8de barve.\n_START_SECTION_\nNo\xc5\xa1nja\n_START_PARAGRAPH_\nMedalja se nosi na levi strani prsi nad levim zgodnjim \xc5\xbeepom uniforme.\n_START_SECTION_\nNadomestne oznake\n_START_PARAGRAPH_\nBelo-moder-rde\xc4\x8d pravokotnik, na katerem je zlat lipov list.\n_START_SECTION_\nNosilci\n_START_PARAGRAPH_\nVse skupaj je bilo podeljenih 38 medalj, ki jih je odlikovancem podelil Milan Ku\xc4\x8dan 16. maja 1992 na proslavi v Ko\xc4\x8devski Reki.'